《送刘漳倅 其二》
宋代·林希逸

南郡久闻非旧比，民贫甚矣吏奸深。凭熊正试活人手，展骥仍多及物心。

钳尾决无閒署字，支颐莫谩喜工吟。殷勤惜别庞眉老，洗耳溪边听好音。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。